**22-TA-963: Noteikumu projekts (Jauns)**

Par Latvijas Republikas valdības un Baltkrievijas Republikas valdības Nolīguma par tiešo dzelzceļa satiksmi militāro kravu pārvadājumiem no Baltkrievijas Republikas uz trešajām valstīm, izmantojot Latvijas Republikas ostas, denonsēšanu

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Noteikumu projekts**2. Nolīgums zaudē spēku tā 11. pantā noteiktajā laikā un kārtībā, un Ārlietu ministrija par denonsēšanas spēkā stāšanos paziņo oficiālajā izdevumā "Latvijas Vēstnesis". | **Priekšlikums (ĀM - 05.04.2022.)**Precizēt Ministru kabineta noteikumu projekta 2.punkta redakciju un papildināt ar 3.punktu, paredzot Ministru kabineta 1994.gada 25.janvāra lēmuma Nr.10 atbilstošo punktu spēka zaudēšanu. *Piedāvātā redakcija*2. Nolīgums zaudē spēku tā 11. pantā noteiktajā laikā un kārtībā, un Ārlietu ministrija par tā denonsēšanu paziņo oficiālajā izdevumā "Latvijas Vēstnesis".3. Atzīt par spēku zaudējušiem Ministru kabineta 1994.gada 25.janvāra lēmuma Nr.10 “Par starpvaldību nolīgumiem ar Baltkrievijas Republiku” 1. un 2.punktu.  | **Ņemts vērā**Priekšlikums ņemts vērā, precizēts un papildināts noteikumu projekts. | 2. Nolīgums zaudē spēku tā 11. pantā noteiktajā laikā un kārtībā, un Ārlietu ministrija par tā denonsēšanu paziņo oficiālajā izdevumā "Latvijas Vēstnesis". |
| 2. | **Anotācija (ex-ante)**1.2. Mērķis  | **Priekšlikums (ĀM - 05.04.2022.)**Ierosinām Anotācijas 1.2. punktā (Problēmas apraksts) papildināt ar informāciju, ka Nolīgums tika apstiprināts ar Ministru kabineta 1994.gada 25.janvāra lēmuma Nr.10 “Par starpvaldību nolīgumiem ar Baltkrievijas Republiku” (turpmāk – MK lēmums) 1.punktu.  *Piedāvātā redakcija*- | **Ņemts vērā**Priekšlikums ņemts vērā, papildināta anotācijas 1.2. apakšpunkts. | 1.2. Mērķis |
| 3. | **Anotācija (ex-ante)**1.3. Pašreizējā situācija, problēmas un risinājumi  | **Priekšlikums (ĀM - 05.04.2022.)**Ierosinām Anotācijas 1.3.punktu (Risinājuma apraksts) papildināt ar šādu informāciju:Saskaņā ar Likuma par Latvijas Republikas starptautiskajiem līgumiem 14.panta pirmo daļu lēmumu par Nolīguma denonsēšanu pieņem Ministru kabinets.Ņemot vērā to, ka ar 1994.gada 25.janvāra Ministru kabineta lēmuma Nr.10 “Par starpvaldību nolīgumiem ar Baltkrievijas Republiku” (turpmāk - MK lēmums) 1.punktu apstiprinātais Nolīgums tiek denonsēts ar šiem Noteikumiem, savukārt ar 2.punktu apstiprinātais Latvijas Republikas valdības un Baltkrievijas Republikas valdības Nolīgums par vienkāršotu robežas šķērsošanas kārtību pierobežas iedzīvotājiem zaudēja spēku 2003. gada 1. janvārī, nepieciešams atzīt par spēku zaudējušiem Ministru kabineta lēmuma 1. un 2.punktu.  *Piedāvātā redakcija*- | **Ņemts vērā**Priekšlikums ņemts vērā, papildināta anotācijas 1.3. apakšpunkts. | 1.3. Pašreizējā situācija, problēmas un risinājumi |
| 4. | **Anotācija (ex-ante)**4. Tiesību akta projekta ietekme uz spēkā esošo tiesību normu sistēmu  | **Priekšlikums (ĀM - 05.04.2022.)**Lūdzam papildināt Anotācijas 4.punktu ar informāciju, ka līdz ar Noteikumu apstiprināšanu spēku zaudēs Ministru kabineta 1994.gada 25.janvāra lēmuma Nr.10 “Par starpvaldību nolīgumiem ar Baltkrievijas Republiku” 1. un 2.punkts. *Piedāvātā redakcija*- | **Ņemts vērā**Priekšlikums ņemts vērā papildināts anotācijas 4. punkts. | 4. Tiesību akta projekta ietekme uz spēkā esošo tiesību normu sistēmu |
| 5. | **Anotācija (ex-ante)**5. Tiesību akta projekta atbilstība Latvijas Republikas starptautiskajām saistībām  | **Priekšlikums (ĀM - 05.04.2022.)**Ierosinām Anotācijas 5.2 punktā norādīt Nolīguma nosaukumu, jo piedāvātā denonsēšanas procedūra atbilst tā 11.pantam.*Piedāvātā redakcija*- | **Ņemts vērā**Priekšlikums ņemts vērā, papildināts anotācijas 5.2. apakšpunkts. | 5. Tiesību akta projekta atbilstība Latvijas Republikas starptautiskajām saistībām |
| 6. | **MK sēdes protokollēmuma projekts**3. Ārlietu ministrijai saskaņā ar Latvijas Republikas valdības un Baltkrievijas Republikas valdības Nolīguma par tiešo dzelzceļa satiksmi militāro kravu pārvadājumiem no Baltkrievijas Republikas uz trešajām valstīm, izmantojot Latvijas Republikas ostas 11. pantu, paziņot Baltkrievijas pusei par Nolīguma denonsēšanu. | **Priekšlikums (ĀM - 05.04.2022.)**Aicinām svītrot MK protokollēmuma 3.punktu. *Piedāvātā redakcija*- | **Ņemts vērā**Priekšlikums ņemts vērā, svītrots MK protokollēmuma 3. punkts. | - |